11. tramvaju maršruts (Rīga)

11. tramvaju maršruts ir Rīgas sabiedriskā transporta tramvaju maršruts, kas kursē no Ausekļa ielas līdz Mežaparkam.

11. tramvaju maršruta kopējais garums ir 20,262 km. Virziena Ausekļa iela — Mežaparks kopējais garums ir 10,293 km, bet virziena Mežaparks — Ausekļa iela kopējais garums ir 9,969 km. Darbdienās pa 11. tramvaju maršrutu kursē 10 tramvaji, bet brīvdienās — 9 tramvaji (06.2018). 11. tramvaju maršrutu apkalpo RP SIA "Rīgas satiksme" 5. tramvaju depo. Pa tramvaja maršrutu ne vienmēr kursē zemās grīdas tramvaju vagoni.

Kopš 2019. gada 17. maija maršruts tika slēgts, saistībā ar Rīgas domes priekšsēdētāja pienākumu izpildītāja Oļega Burova rīkojumu slēgt Brasas tiltu transportlīdekļiem, kuru masa pārsniedz 30 tonnas, tilta sliktā tehniskā stāvokļa un ieilgušo remontdarbu dēļ. Bet no 2019. gada 25. maija tramvaju satiksme atjaunota, lai gan sākotnēji maršrutā kursēja tikai vecā tipa tramvaji. 
Taču no 2020. gada 28. jūlija 11. maršrutā atkal kursē zemās grīdas tramvaji.  No 2019. gada 18. maija līdz 25.maijam kursēja 11T autobusu maršruts, kas daļēji aizvietoja slēgto tramvaju maršrutu. 

No 2020. gada 9. jūnija līdz 29. jūnijam Brasas tilta bīstamības dēļ maršruts atkal tika slēgts un vēlreiz aizvietots ar 11T autobusu maršrutu. Autobusu maršruts gan būtiski atšķīrās no tramvaju veiktā ceļa, kā arī tikai daļēji sakrita ar 11T autobusu maršrutu, kāds tas bija 2019. gadā.

No 2022.gada 6. jūlija uz nenoteiktu laiku maršruts tika saīsināts posmā no Ausekļa ielas līdz Radio ielas lokam sakarā ar Kronvalda bulvārī notiekošajiem sliežu ceļa infrastruktūras būvniecības darbiem, kā dēļ samazinājās tramvaju caurlaides spējas. Taču no 18. jūlija Brasas pārvada būvdarbu dēļ 11. tramvaja maršruts atkal tika slēgts. Tā vietā norīkots 11T autobuss ar jaunu maršrutu "Stacijas laukums - Mežaparks". Tas dzelzceļu šķērso pa Brasas dzelzceļa pārbrauktuvi, taču saglabātas 6. jūlijā noteiktās izmaiņas par maršruta posma no Ausekļa ielas līdz Radio ielas lokam slēgšanu. Izmaiņas plānotas apmēram gadu līdz būvdarbu beigām.

Maršruts 

Virzienā Ausekļa iela — Mežaparks tramvaji brauc pa šādām ielām: Ausekļa iela, Kronvalda bulvāris, Zigfrīda Annas Meierovica bulvāris, Aspazijas bulvāris, Kr. Barona iela, Matīsa iela, Miera iela, Brasas tilts, Gaujas iela, Ķīšezera iela, Kokneses prospekts un Meža prospekts.

Virzienā Mežaparks — Ausekļa iela tramvaji brauc pa šādām ielām: Meža prospekts, Kokneses prospekts, Ķīšezera iela, Gaujas iela, Brasas tilts, Miera iela, Matīsa iela, Kr. Barona iela, Aspazijas bulvāris, Zigfrīda Annas Meierovica bulvāris un Kronvalda bulvāris.

Pieturvietas 
11. tramvaju maršrutā pavisam kopā ir 46 pieturas. Virzienā Ausekļa iela — Mežaparks ir 23 pieturas, tāpat arī virzienā Mežaparks — Ausekļa iela ir 23 pieturas.

Maršruts ar mainītu virzienu 
Virzienā 5. tramvaju depo (Brīvības ielā) — Ausekļa iela tramvaji brauc pa šādām ielām: Brīvības iela, Kr. Barona iela, Aspazijas bulvāris, Zigfrīda Annas Meierovica bulvāris un Kronvalda bulvāris.

Virzienā Ausekļa iela — 5. tramvaju depo (Brīvības ielā) tramvaji brauc pa šādām ielām: Kronvalda bulvāris, Zigfrīda Annas Meierovica bulvāris, Aspazijas bulvāris, Kr. Barona iela un Brīvības iela

Virzienā Mežaparks — Stacijas laukums tramvaji brauc pa šādām ielām: Meža prospekts, Kokneses prospekts, Ķīšezera iela, Gaujas iela, Brasas tilts, Miera iela, Matīsa iela, Kr. Barona iela un Radio iela.

Virzienā Stacijas laukums — 5. tramvaju depo (Brīvības ielā) tramvaji brauc pa šādām ielām: Radio iela, Aspazijas bulvāris, Kr. Barona iela un Brīvības iela.

Maršruta ar mainītu virzienu pieturvietas 
Virzienā 5. tramvaju depo (Brīvības ielā) — Ausekļa iela ir 12 pieturas.

Tāpat arī virzienā Ausekļa iela — 5. tramvaju depo (Brīvības ielā) ir 12 pieturas.

Savukārt virzienā Mežaparks - Stacijas laukums ir 20 pieturas.

Bet virzienā Stacijas laukums - 5. tramvaju depo (Brīvības ielā) ir 9 pieturas.

Vēsture 
Šis maršruts atklāts 1930. gadā. Sākotnēji tas brauca no Mežaparka pa tagadējo A. Sakses ielu līdz Saules dārzam, tad pa Kokneses un Meža prospektu līdz Zooparkam. 1937. gadā tas kursēja pa Brīvības ielu, tad nogriezās uz Miera ielas. Pēc tam tas kursēja līdz Brasas stacijai, bet kad uzcēla Brasas tiltu, 1958. gadā maršruts pagarināts līdz Drāmas teātrim, bet pēc tam saīsināja līdz Radio ielai (Stacijas laukumam). Pēdējos gados maršruts nav guvis lielas pārmaiņas. Sākot ar 2013. gada 7. februāri, 11. maršrutā kursē arī zemās grīdas tramvaji. No 2017. gada 5. jūnija 11. tramvaja maršruts ir pagarināts līdz Ausekļa ielai, bet slēgts Radio ielas galapunkts.

Attēlu galerija

Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas satiksme
 Rīgas metropolitēns

Piezīmes un atsauces

Atsauces

Ārējās saites 
 www.rigassatiksme.lv
 
 
 
 
 

11